Bill Gates i els pobres\n17 maig 2021 05:20\nMateu Morro | 10 febrer 2008\nBill Gates, el fundador de Microsoft i segon home més ric del món, dedica molt del seu preciós temps a la comunicació. En la seva activitat publicitària acostuma a llançar idees que vaticinen i ja configuren el nostre món del futur. Si sabem que a aquesta activitat empresarial i comunicativa se li afegeix el suport d'una fundació, la Fundació Bill i Melinda Gates, amb uns recursos propis de 60.000 milions de dòlars i un volum d'inversió que supera el de l'Organització Mundial de la Salut de les Nacions Unides, comprendrem que convé parar molt d'esment a les seves idees.\nAra, fa uns dies, el senyor Gates, en el Fòrum Econòmic Mundial de Davos a Suïssa, ha dit que el sistema econòmic que tenim és bo però que necessita un cop de timó, una mena de brúixola orientadora que eviti l'estopejada previsible. Gates és optimista i no es limita a assenyalar el problema, també en té la solució: «el capitalisme creatiu».\nPerò, quina és l'essència d'aquesta nova saba capaç de resoldre tots els problemes? Segons Gates, el món econòmic s'ha de girar molt més cap als pobres. Però no per un altruisme sense més contrapartida que la satisfacció ètica. Ben al contrari, els pobres interessen perquè constitueixen «un mercat enorme», el més grandiós mercat existent sobre el planeta. L'objectiu és que aquesta massa humana, radicada sobretot a Amèrica, Àfrica i Àsia, entri de ple en l'engranatge del mercat a través de la generació de noves necessitats i la seva satisfacció de banda de les grans empreses transnacionals. Gates a Davos ha posat sobre la taula una gran veritat: si l'imperi dels negocis no es gira cap aquesta perifèria que fins ara s'ha quedat al marge dels «beneficis» del model de consum vigent a occident, perd una gran oportunitat de negoci i de consolidar perspectives que assegurin nous creixements econòmics.\nÉs en aquesta empresa filantròpica que el lúcid Bill Gates ha descobert el caràcter estratègic de l'agricultura. Com començar a generar mercats en uns països camperols, empobrits i sense capacitat de compra? No hi ha dubte que el que s'ha de fer és capgirar el model agrari. Per això, s'han unit la Fundació Rockefeller i la Fundació Bill i Melinda Gates en un programa que inclou l'«Aliança per a la Revolució Verda a Àfrica» i altres actuacions a Àsia (el gran món de l'arròs) per un total de 207 milions d'euros. L'objectiu és la generació d'un «paquet tecnològic» adequat que inclogui llavors millorades, insecticides, fertilitzants i la tecnologia necessària per augmentar la producció i «treure els pobres d'Àfrica de la misèria».\nEvidentment, a ningú no se li escapa que al davall d'aquest projecte «filantròpic i visionari» hi ha l'interès de difondre els transgènics i el conjunt d'agroquímics que duen associats. Si s'aconsegueix fer entrar Àfrica i Àsia en el món de les biotecnologies agràries i de l'agricultura industrial es generaran grans oportunitats de negocis i podrà aflorar, mentre es consumeixen les terres, l'aigua i els recursos naturals d'aquests països, una nova etapa d'expansió econòmica.\nLa crisi energètica planeja també sobre l'emergència d'aquest capitalisme creatiu. Saben que per moltes guerres que promogui l'imperi la capacitat de disposar de recursos il·limitats de petroli ja no és realista. Per això, s'impulsa la fusió entre la biotecnologia industrial aplicada a l'agricultura i la indústria energètica. «La segona revolució verda de l'Àfrica» que promou Bill Gates no tendrà tant un caràcter alimentari com energètic: les produccions agràries i forestals s'adreçaran a fer combustible.\nEl mateix Gates sembla que ho entén així quan ja ha comprat el 25% de Pacífic Ethanol entre altres inversions en el terreny energètic i, en especial, dels agrocombustibles. L'interès per Àfrica tampoc no és nou en ell ja que ha invertit 423 milions de dòlars en empreses petrolieres del Delta del Níger. Així doncs, el filantrop predica amb l'exemple en la seva proposta de cercar negoci entre els pobres. Si la humanitat i el planeta ho podran aguantar, ja són figues d'un altre paner.


L’Ajuntament de Llagostera pren compromisos envers la ciutadania, per tal d'oferir uns serveis de qualitat i millorar-los. En aquest sentit els serveis i tràmits inclouen un apartat on s'especifica el termini de resposta per part de l'administració. Tots els tràmits electrònics que s'ofereixen des de l'Ajuntament de Llagostera mitjançant la plataforma E-TRAM permeten fer un seguiment i valoració del compliment d'aquests compromisos pel que fa al temps de resposta.\n75-90% - Resultat acceptable, però caldria millorar-lo.\nInferior al 75% - Cal introduir millores i revisar els motius per les quals no s'ha assolit.


Blog del Màrius Domingo, Ca la Gallineta: Xerrada amb regal.\nXerrada amb regal.\nAhir hi va haver la xerrada, a cinc mans -o boques- a Riudecols, antigament Riudecòdols, com molt bé va dir en Josep Oliveras.\nHi va haver molta gent, fins i tot va assistir un regidor de l'Ajuntament actual, tot un detall per part seva, ja que el pobre noi va semblar que s'havia esdevingut l'ase dels cops.\nDe tota manera, va quedar ben clar que el nou Ajuntament tenia per part de Delterpa, i de la resta de la gent del poble, un gran marge de confiança en que començaria a fer les coses molt millor.\nVaig quedar molt sorprès de la dimensió del problema, no en tenia ni idea que l'explotació d'àrids a cel obert cobrís actualment més del 4% de la superfície del terme de Riudecols, i que amb els projectes actualment en curs, arribarà al 8%.\nSi ho pensem una mica, és brutal.\nFinalment, més de dues hores i mitja d'intercanvi d'informacions interessants, i escoltar veus ben fonamentades.\nUna de les que més va ser en Xavier Joanpere, a qui tinc la sort de conèixer fa anys, ens va oferir tota una sèrie de reflexions entre filosòfiques i totalment pràctiques que et fan reflexionar i, el que és més important, mobilitzar-te.\nA més a més, per acabar d'adobar-ho, em va regalar l'agenda llatinoamericana per a l'any que ve. Fantàstica, en català i amb textos molt interessants, un d'ells del mateix Xavier.\nMés lectura interessant i, a més, pràctica.\nMoltes gràcies, Xavier, no solament pel regal, sinó també per demostrar que es pot viure i pensar d'una forma diferent i totalment positiva.\nh! I hi vaig anar vestit, és clar ;-)\nEtiquetes de comentaris: Agenda, Llibres, Opinió


SEAT: Una altra vegada acomiadaments per Nadal. Comunicat CGT SEAT Martorell – CGTCatalunya\nInici > General > SEAT: Una altra vegada acomiadaments per Nadal. Comunicat CGT SEAT Martorell\nSEAT: Una altra vegada acomiadaments per Nadal. Comunicat CGT SEAT Martorell\nUNA ALTRA VEGADA ACOMIADAMENTS PER NADAL\nL'empresa ens ha plantejat un ERO d'acomiadaments per 393 persones a SEAT SA.\nEl període de consultes finalitza quatre dies abans de Nadal. Sembla que els agrada amargar els torrons.\nCom ha de ser, tots els sindicats ( inclòs el que no està en el Comitè Intercentres ) hem coincidit en el rebuig a la mesura presentada per l'empresa i reivindicat que no hi pot haver cap mesura traumàtica per a ningú de la plantilla. També hem coincidit que el descontrol en les contractacions externes , les irregularitats en l'ocupació de llocs i la realització d'hores extres mentre es parla d'excedent, s'ha d'acabar.\nDes de la CGT hem cridat l' atenció a la resta de sindicats ; ACCEPTAR LES CAUSES ECONÒMIQUES LEGADES EN AQUEST EXPEDIENT ÉS UN PERILL, ja que les seguiran al·legant en el futur . No ens podem creure que estiguin perdent diners, mentre la multinacional VW es convertirà probablement en plusmarquista de beneficis mundial amb uns 12.000 milions d'euros l'any 2013.\nEL SUV I EL NOSTRE FUTUR\nDesprés de tants mesos de marejar la perdiu ara ens vénen tots els protagonistes del\nculebró del SUV amb què potser, ni es fa el model. I que si es fa, és molt probable que es faci a Txèquia. I el cas és que els documents als quals ha tingut accés la CGT parlen que l'equip de decisió de VW, l'hauria determinat el 8 d'octubre ! Però ens han entretingut , de nou, en un teatre de canvi de dates que potser s'aclareixi en aquests dies.\nLa majoria sindical ha reconegut en l'últim Ple del Comitè, la incapacitat o impossibilitat del Comitè de Grup Europeu de negociar i assegurar tots els llocs de treball dels que treballem per VW. La realitat és que, mentre Skoda té el suport del Govern Txec per les accions que té en aquesta empresa, els treballadors de SEAT no tenim ni la pressió dels governs que patim, ni la de la societat civil que depèn dels més de 15.000 treballadors de la plantilla. I això ho estem pagant avui amb la incertesa, no només del SUV, sinó per amenaces vetllades sobre el futur de la planta de Martorell. En definitiva una nova mostra del fracàs de la majoria sindical que basa la seva estratègia en anar acceptant el que digui l'empresa en cada moment.\nPer enèsima vegada els hem emplaçat a mobilitzar la plantilla de SEAT per aconseguir que es garanteixi no només la producció del SUV a Martorell si no l'ampliació de la gamma i la garantia de mantenir la marca SEAT integral i amb tots els segments que qualsevol marca de l'automòbil necessita per mantenir-se com a tal. Esperem resposta.\nLes dades oficials, a nivell mundial, que ofereix la indústria de l'automoció són reveladores de que per als accionistes no hi ha cap crisi. Ho pots veure i descarregar a l'enllaç\nLes vendes mundials de vehicles en 12 anys han augmentat un 57%, el 2000 es van vendre 56 milions d'autos, el 2012 s'han venut 84 milions. VW passa de vendre 5,0 milions el 2000, a 9,2 milions el 2012, un 84 % més. Pel que fa a SEAT, si el 2003 partíem al costat de SKODA amb les mateixes produccions, el 2012 SKODA triplica les produccions de SEAT .\nRecordem , el propietari de SEAT , al 100 %, és a VW . Per tant és des d'Alemanya on es decideix si fem o no models i on els fem .\nPER AIXÒ ÉS A VW A QUI CAL REIVINDICAR SOLUCIONS JA QUE ELS DIRECTIUS DE SEAT MANQUEN DE VERITABLE AUTONOMIA PER ARRIBAR A ACORDS QUE GARANTEIXIN EL FUTUR DE LA PLANTILLA DE SEAT .\nPLE DEL COMITÈ DE MARTORELL\nDilluns passat 18 es va celebrar Ple del Comitè. Ens alegrem que una sentència hagi permès que es donin aquestes reunions regularment ja que permeten un debat i diàleg que, sens dubte, beneficia tota la plantilla. A més de parlar de la situació general de SEAT, que ja vam informar en la pàgina anterior, volem destacar tres temes :\n- Comissió de Productivitat : la majoria sindical es va queixar que amb una amenaça d'ERO , es facin allargaments de jornada ( hores extres ! ) i ens va demanar als altres sindicats un acord de protocol per tallar-les. També va demanar que actuéssim units quan l'empresa se salta una i altra vegada el protocol de ruptura de MIX i augmenta la pressió en les cadenes .\nLa CGT va respondre que SÍ, que estem a favor d'acordar un protocol d'actuació, d'unir-nos per lluitar, perquè que aquest és el nostre paper i el que mai ha d'abandonar cap sindicat ( hi hagi o no eleccions a la vista ). També recordem, de nou, que cal complir amb la clàusula addicional quarta del Conveni Col·lectiu per millorar l'augment dels factors de cansament .\nLa CGT ho reclamem com a punt fonamental per a la plataforma unitària, però 2 ANYS després seguim patint càrregues inacceptables i generant noves malalties professionals, però per això no vam obtenir cap resposta, haurem de denunciar a l'autoritat laboral perquè s'aclareixi aquest tema .\n- Salut laboral: el greu accident sofert per un company de la contracta Cenorma ha posat en evidència que l'entramat de la subcontractacions genera molts problemes en cas d'accident. Ningú de Manteniment de SEAT tenia la informació o la formació per obrir les portes dels tallers en cas de pèrdua total de corrent. El ferit va haver de ser tret del taller en braços ja que l'ambulància no va poder entrar al taller. Tots els sindicats vam acordar elevar aquest problema tant a l'empresa, com a l'autoritat laboral, si no aconseguim una solució satisfactòria .\n- Afers Socials: Davant la retallada patit en algunes de les ajudes socials i el fet que els casos especials s'han quedat sense un euro per falta de diners , la CGT hem proposat una mesura en línia del que ens sembla més just per a qui menys guanya a SEAT i més igualitari i solidari per a qui guanya molt més: que els PACs no puguin accedir al Fons Social mentre persisteixi la falta de diners .\nDavant els bonus que tenen alguns ( hem vist fins a 225.000 €) no es pot entendre que es retallin ajudes a oficials de 3a amb problemes socials, als quals no els arriba el sou .\nVam oferir una altra alternativa que els altres sindicats van acordar a VW - Pamplona: pagar menys a qui més guanya. Aquí han rebutjat aquestes propostes que entenem socials i solidàries.\nEn el PDF s'adjunt la proposta de calendari 2014 presentada per la CGT a la passada\nreunió del Comitè Intercentres d'octubre. com cada any, la nostra proposta s'adequa\na les necessitats de l'empresa i també a les necessitats de conciliació de la vida familiar de la plantilla .\nInforme CGT 1a reunió de l´ERO 2013 a 393 treballadors a SEAT:\n1a REUNIÓ DE COMITÈ INTERCENTRES .\nPRESENTACIÓ DE ERO d'extinció de contractes a MOI-TÈCNICS SEAT: Presenta un ERO per a SEAT S.A. amb un total de 393 acomiadaments en indirectes , de 4.273 que el formen . En la memòria s'especifiquen aquestes dades . Avui s'inicia el període de consultes . Lliuren milers de fulles amb els comptes de 2011 , 2012 i 2013 ( a data d'avui) de totes les empreses que formen el Grup SEAT (per imperatiu legal )\nQuant a la negociació manifesten que accepten la possibilitat de reduir i atenuar les conseqüències . I volen arribar a un acord .\nHo sol·liciten per causes econòmiques , demanen que les dades que donen siguin confidencials , ja que hi ha les previsions comptables de 2013 .\nPlantegen que aquesta reunió sigui només per presentar l'ERO i donar-nos un calendari de reunions . Proposen novembre 25 . , 2 i 11 de des.\nExpliquen els aspectes legals : la llei obliga ara a negociar , no depenem de la decisió de l'autoritat laboral . També s'exigeixen més qüestions formals com l'elecció d'una Comissió Negociadora o la quantitat de dades comptables que aporta l'empresa ....\nEs lliura una caixa a cada sindicat amb 12 carpetes , ho resumeix ;\n- dades de l'empresa\n- memòria presentació de l'ERO\n- memòria explicativa centrada en els comptes de seat .\n- petició de l'informe contradictori del Comitè\n- pla de recolocació .\n- comunicació a l'autoritat laboral .\nS'ha de fer acta de cada reunió i signades per tots els assistents . Demanen de nou oficialment el sigil professional de la documentació econòmica .\nUGT : que l'empresa expliqui de què ha servit l'acord de la reducció d'hores acumulades . Que es donin les dades i saber què prefectura s'ha complert i qui no .\nDemanen dades d'enginyeries i externs . La plantilla tampoc accepta que hi hagi companys/es que porten set anys prestats ; s'ha de regularitzar aquesta situació . Els externs que deixin de treballar , també són acomiadaments o eliminació d'ocupació. També es refereix als que són MOD i fan de MOI . TOT AIXÒ S'HA DE SOLUCIONAR . Si no s'aclareix això ... es fa difícil arribar a acord .\nL'empresa ha d'aclarir quants d'aquests 393 llocs són amortitzables per la SEAT . Pregunta si l'empresa aplicarà la mesura igualment o el demanarà a l'Administració ( ? ? ? hem fet dues Vagues Generals precisament perquè la reforma laboral del PP ho permet . ) L'empresa, evidentment , respon que l'aplicaran , com permet la llei . Denuncia que les direccions ja estan donant dades i dates del que seria un possible acord .\nSi no hi ha acord .... Ja veurem . No ens demaneu sigil si després l'empresa va deixant anar de tot , tant a la plantilla com a la premsa.\nExigeixen que mentre es doni el procés no hi ha ni una contratacion externa . Fan una crítica que això va passar el 2010.\nCCOO ; cal temps per estudiar la documentació . També denuncia que és la empresa que ha passat informació a la premsa . Coincideix en temes plantejats per UGT .\nNo s'acceptaran mesures traumàtiques i plantegen així consti en l'acta d'avui. són conscients de les dificultats per a negociar en positiu , que recull la llei actual . Insisteix en personal prestat en MOI - TAS . I que no pot ser que s'acomiadin indirectes i després es passin MOD sense regularitzar i sense categoria . Demana que s'aclareixi si això afecta els PACs . Valora de presentar l'ERO és millor situació que el que va passar el 2010 .\nCGT : sol.licitem aclariments sobre l'àmbit del que realment vol la SEAT . Se'ns aclareix que en aquest expedient està inclòs el personal PEC i que Gearbox ( Seat Components ) i Centre Tècnic tindran també aplicació de les retallades que va plantejar el President fa unes setmanes . Però en aquest Expedient només es parla de SEAT SA\nQuant a l'acord d'hores acumulades coincidim amb els altres sindicats i exigim una reunió immediata de la Comissió de Seguiment per aclarir dades i situació ja que pot influir en la negociació d'aquest ERO .\nTambé exigim els aspectes relacionats amb la subcontractació i empreses externes . Ens alegrem que per fi els altres sindicats ho manifestin clarament ja que portem molt de temps fent-ho sols, la CGT .\nTambé exigim que s'aclareixi d'una vegada per totes la realitat de les necessitats de personal indirecte i no jugui amb la plantilla (a la qual se li fa estar molts anys donant una categoria però cobrant dos o tres inferiors ) .\nL'empresa ens situa aquest ERO com un problema menor pel volum de personal que planteja com sobrant . Però l'acceptació de les causes són un greu risc que si en un futur vénen plantejant coses pitjors , l'acceptació avui d'aquestes causes ens lligui a tots els sindicats a haver d'acceptar noves mesures . Per a CGT és un risc evident que tots els sindicats hem de valorar.\nA més d'aquest ERO , l'empresa està aplicant una sèrie de mesures d'estalvi que no ha volgut negociar amb la representació social i entenem que han de formar part del marc d'aquesta negociació ,\nPlantegem clarament que en l'acta d'avui ha de constar un rebuig de tot el Comitè Intercentres a l'acceptació de qualsevol acomiadament i que no acceptarem cap mesura traumàtica sobre la plantilla de SEAT .\nSEAT , amb respecte a l'acord d'hores acumulades , els 71.000 cotxes menys que es van a fabricar el 2013 han augmentat les pèrdues pels costos fixos ( estructura ) i per això fa falta aquesta mesura .\nEns passen a signar el rebut de la comunicacion d' ERO i la petició d'informe de la part social .\nL'empresa confeccionaraá un esborrany d'acta d'aquesta reunió per acordar i signar en la propera del dia 25 de novembre.\nS'acaba la reunió a les 11 hores .\nCGT SEAT INTERCENTRES\n2on comunicat sindical unitari davant l´ero presentat per seat als tècnics:


Pis senyorial a l'Eixample | vilablanch. Estudi d'arquitectura interior a Barcelona. Projectes de restauració, clau en mà i per a promotores.\nPis senyorial a l'Eixample / Barcelona\nRestauració contemporània per recuperar l'essència modernista d'un pis de Barcelona\nFotografia: Mark Gregory y MINIM Estilisme: Patricia Ketelsen\nEl projecte d'interiorisme havia de respectar al màxim els elements decoratius modernistes originals de l'habitatge i dotar a la vivenda de les següents zones:\nUna zona d'estar àmplia, còmoda i lluminosa, equipada amb un bon sistema d'àudio i home cinema.\nUna cuina generosa, ben equipada, agradable per treballar i amb possibilitat de menjar-hi. A més a més, havia de ser accessible des del saló.\nUna zona suite per a una parella, amb bany, vestidor i una biblioteca privada, també equipada per escoltar música.\nHabitació infantil amb bany independent.\nHabitació juvenil con bany independent.\nEstudi i habitació de convidats.\nEs tracta d'un pis típico de l'eixample barceloní, amb una superfície de 250 metres, ricament ornamentat i molt ben conservat. Durant anys, va ser la seu de l'editorial Icaria, fet pel qual el pis no funcionava com a habitatge. Això va facilitar la seva conservació, ja que no hi havia banys ni cuina moderns, sinó els originals del pis.\nEl pis estè situat a una tercera planta i, per tant, és molt lluminós.\nL'alçada és important (4,2 metros) i els enteixinats del sostre són de gran valor.\nEls terres originals són peculiars, ja que el seu disseny no canvia d'una estança a l'altra, sinó que es manté un únic motu, en aquest cas floral, a tot l'habitatge.\nLa fusteria original de fusta estava bastant conservada.\nLes instal·lacions d'electricitat i aigua necessitaven ser actualitzades.\nNo existia calefacció.\nEl projecte d'interiorisme de l'estudi vilablanch partia de dos eixos: les necessitats funcionals que havia de cobrir el projecte per aconseguir una distribució afí a les necessitats dels propietaris i els derivats de les característiques úniques de l'immoble que havien de ser respectades en la reforma (paviments hidràulics, sostres enteixinats, tancaments de fusta…)\nAixí i d'acord amb la filosofia de l'estudi vilablanch, es van prendre vàries decisions:\nConservar al màxim els elements originals.\nEls nous elements així com la reforma no havien de competir en protagonisme amb els elements originals modernistes del pis.\nDiferenciar al màxim els nous elements dels elements originals, de tal manera que el mobiliari contemporani o els nous elements incorporats pel projecte d'interiorisme no tendissin a imitar els elements ornamentals modernistes de l'arquitectura original del pis.\nLes noves instal·lacions (electricitat, aigua, climatització) havien de respectar les limitacions imposades pels elements a conservar. Per això, es va descartar la instal·lació de calefacció per tterra radiant, que hagués implicat aixecar el paviment original o la climatización per conductes, que hagués implicat baixar els sostres durant la reforma i ocultar els enteixinats.\nEl projecte d'interiorisme havia de limitar els materials a utiltizar durant la reforma, de manera que s'incorporessin només materials nobles i que no competissin amb els elements modernistes: bàsicament fusta de roure, ferro i laca blanca.\nEls colors de parets i sostres havien de ser blancs, de manera que, un cop més, el protagonisme es centrés sobre els paviments, portes, enteixinats i vidrieres emplomades.\n"La filosofia d'aquest project d'interiorisme podria resumir-se en una frase: havíem de fer una intervenció respectuosa fins a tal punt que, al finalitzar la reforma, semblés que no s'havia fet res, només pintar de blanc i col·locar el mobiliari contemporani" , Elina Vilá.\nDurant l'elaboració del projecte, es va dedicar molt de temps a pensar en la distribució idònia del pis. La generositat de l'espai i els complexos requisits funcionals plantejats al projecte, van fer que aquesta etapa fos especialment complexa.\nLa zona de nit plantejava una especial complexitat per l'existència de l'altell. Es va decidir dividir l'estança originalment dedicada a cuina, en dos banys, un de forma quadrada que serviria a la habitació i un altre en fomra d'L que serviria a l'habitació situada a l'altell. L'accés de l'escala al safareig es va tancar i l'antic safareig, ampliat, va ser convertit en vestidor. La resta de la zona sota l'altell es va utilitzar per albergar el bany de la zona suite.\nAl projecte d'interiorisme es van contemplar diverses possibilitats de distribució. Es va decidir tancar la porta entre el saló i l'estança, ja que el saló ja era suficientment gran. Aquesta estança es s'utilitza com a estudi-habitació de convidats.\nSi analitzem la distribució original veiem que, partient des de l'exterior, tenim tres estances amb els seus respectius balcons al carrer Ausias March, comunicades entre si mitjançant portes.\nL'estança central dóna al passadís de la vivenda. Les altres dues estance donen a petitss espais, un amb finestra al pati d'illa i l'altre amb una preciosa vidriera que dóna a l'escala de la finca.\nEl passadís ens porta, del cantó esquerra, a un primer espai i al que va ser la cuina original de l'habitatge.\nDes del passadís o des de la cuina s'accedeix al safaregi i a una escala que comunica a l'antiga habitació per al servei, amb un petit bany.\nMés endavant, una altra porta comunica a una estança de poca alçada i després a una estança amb balconera cap a un pati d'illes.\nDel cantó dret, el passadís mostra un magnífic finestral que dóna a l'escala de la finca, després hi ha la porta d'accés a l'habitatge, un armari i una última habitació des de la que s'accedeix a una galeria que dóna també a un pati d'illa.\nCom és típic a l'eixample de Barcelona, l'entrada està situada al centre i l'habitatge es desenvolupa cap a totes dues bandes. A l'entrar, trobem una zona de rebedor amb una taula de ferro dissenyada per les interioristes de vilablanch per al projecte.\nImpressiona l'ample passadís, amb uns magnífics finestrals, com a eix central de l'habittge que connecta la llum de l'esquerra de l'exterior amb la llum de la dreta, des del pati d'illa.\nCap a la banda esquerra es troba la zona de dia, per on començarem l'explicació. Cap a la dreta i al centre de l'habitatge, la zona de nit.\nL'estança contigua al dormitori està destinada a la biblioteca i la zona de música. La llibreria es va dissenyar amb el sistema 505, de Molteni. Dues peces clàssisques, la butaca de Charles Eames, amb el seu pouf i la chaise longue de Le Corbusier completen l'atmòsfera elegant i clàssica de l'estança.\nEl sistema de música és un equip de referència d'alta fidelitat de la marca Belcanto. Els altaveus UTOPIA, de Focal Jmlab, de Werner Barcelona.\nAquesta estança té accés a la galerí, amb una taula Saarinen i cadires Tulip, de Knoll. Des de la galeria es gaudeix de la vista sobre el pati d'illa.\nLa zona de sota l'altell va ser aprofitada per situar un vestidor tancat (antiga zona del safareix), una zona de tocador i el bany amb dutxa.\nA la zona de tocador hi trobem un moble penjant, apaisat, executat en roure natural, disseny de les interioriostes de l'estudi vilablanch per al projecte. La doble pica de pedra és la original de la cuina de la casa. Les aixetes són de Vola.\nLa habitació principal és un espai ampli i molt lluminós, amb tots els elements en blanc, menys el penjador, la caixonera i els taburets d'E15, en roure. El llit és el model Mini de Zanotta. La il· luminació del sostre amb el model Cilindro de Viabizzuno i les làmpades de lectura AJ de Louis Poulsen.\nLa banyera és el model Tina de Sanico i funciona com una escultura blanca a l'estança. Al costat de la banyera, hi ha una escala i tabortes en roure natural d'E15.\nEl passadís ens porta a una habitació infantil amb un moble dissenyat per les interiorirstes de vilablanch, i un armari. L'habitació dóna pas a un bany infantil de forma quadrada i amb una ceràmica taronja. Els mobles de bany són també un disseny a mida.\nA continuació, accedim a un bany de convidats en forma de L, acabat en pedra gris. Aquests dos banys ocupen l'espai del que originàriament va ser la cuina de la casa. Ens ho recorda una estructrura de ferro penjada a la paret, que és part de l'antic equipamient de la cuina que s'ha deixat com a memòria.\nDes d'aquest bany i també des del passadís, accedim a l'escala que ens porta a una habitació juvenil de 20 metres quadrats L'accés directe des de l'habitació al bany permet el seu doble ús, com a bany de convidats i com a bany privat d'aquesta habitació si es tanca l'accés des del passadís.\nDavant la zona office s'hi troba un habitació destinada a estudi. Aquí s'hi ha col·locat una taula de ferro, disseny de les interioristes de l'estudi vilablanch. Les potes son les antigues rodes reucperades d'una màquina industrial.\nAquesta habitació té un sofà llit de Living Divani, fet que permet utilitzar-la com habitació de convidats i estudi. La il·luminació es garanteix amb una doble làmpada Cilindro de Viabizzuno.\nUna estança contígua a la cuina s'utiliza com a zona office de recolzament. Aquí es va col·locar l'antic rebost de l'habitatge, que va ser traslladat des de l'antiga cuina, i una línia de mobles baixos de DADA, amb un taulell de cuina laminat.\nAquests mobles contenen un conservador de vins, el rentaplats i una zona d'aigües. Un dels estants que hi ha al costat de la porta del passadís conté la rentadora i la secadora.\nAquesta estança permet aïllar la zona de la roba de les olors que produeix la cuina. Sereveix també com a zona de planxa.\nLa il·luminació és a través de dues làmpades TALES de TTT.\nLa cuina es situa a una estança contingua a la sala menjador y compta amb un balcó que dóna al carrer. Es va dissenyar com una illa del model Banco de DADA, que es caracteritza pels seus mòduls de mobles penjants. Aquesta cuina-illa, només sostinguda per a quatre potes, té un sobre en laminat amb una zona per menjar (de fins a sis persones) i conté la cocció: teppanyaki, grill i inducció de Gaggenau. El forn, de 90 cms, també de Gaggenau, està integrat a la illa. Els tambortes són els Tate de Cappellini, en pell blanca.\nDarrera la illa s'hi configura una zona de columnes en forma d'"O", amb un espai en acer inoxidable com a zona de treball i d'aigues.\nAl cantó esquerra hi ha una ccolumna que conté el microones i l'escalfaplats de Gaggenau i la columna tècnica de DADA, un mòdul que pot contenir tots els petits electrodomèstics connectats i que ofereix una àrea de treball que pot ser tancada i perfectament integrada a la resta de mobiliari. A la dreta de la zona d'acer hi trobem la nevera de Gaggenau de 90 cms d'ample, integrada també al mobiliari de cuina de DADA. Tot el mobiliari està lacat en blanc mate.\nLa campana de Gaggenau es va col·locar amb el conducte a la vista i va ser pintant de blanc, amb la orientació que millor facilita la extracció. Aquesta col·locació, en aparença atrevida, resulta pràcticamente invisible dins l'espai pel tractament de color.\nLa il·luminació es va solucionar amb la làmpada Cilindro de Viabizzuno i amb llums fluorescents sobre les columnes.\nLa sala menjador és una ampli espai de 8,3 metros de llarg per 5 m d'ample i compta amb dos balconeres. Al saló es conserva una vigueta com a vestigi d'un tabic eliminat. Per aconseguir la continuitat del paviment, a la zona del tabic es va col·locar paviment original extret d'una altra zona de l'habitatge. La vigueta s'aprofita com a soport del projector de home cinema i la projecció es realitza directament damunt d'una paret blanca. Un moble contenidor hi-fi de Cappellini allotja els equips d'audio i vídeo.\nUn sofà en forma de L, el model Softwall, dissenyat per Piero Lissoni per a Living Divani, crea una comfortable zona, tancada per les butaques Swan, de Fritz Hansen. Al centre, hi trobem una taula de centre Less de Molteni, en color blanc. Darrera del sofà hi queda una zona oberta que dóna continuïtat al passadís.\nDarrera d'aquesta zona, s'hi sitúa la taula del menjador, de la firma E15, en fusta de roure natural i cadires de Carl Hansen. La làmpada de damunt la taula és la Snowball, disseny de Poul Henningsen de 1950, produïda per Louis Poulsen. La il·luminació es completa amb dues làmpades model Atollo de Oluce, dimerades, que emeten una llum molt teatral. La climatització es garanteix amb un split amb bomba de calor i la calefacció es reforça amb radiadors elèctrics.